وطن
بير آزجا کیمسه اوزاخ دوشسه اوز دیاریندن
دورار یول اوسته آلا بیر نیشان نیگاریندن
یتیر صبا یئلی غربتده کی وطن داشیمــــا
ال اوزمه ییب وطن اوندان ال اوزمه یاریندن
وطن چیلیک شرفین ان بویوک نیشانه سی دیر
دیزه چوکوب اوجا داغلار اونون وقاریندن
وطن سرین گئجه لر شاخدالار قوجالدارکن
ترانه لر سوزولور یام یاشیل بهاریندن
وطن یاشیل چیچگین سولمویان طراوتیدیر
وطن قوشون سسیدیر بیر قفس حیصاریندن
وطن قیزیلدی اگر بیر دمیر قفسده اولا
قاریشمیب اونا بیر شئی دوشه عیاریندن
آدی وطندی یئری کونولدور دیلی سئومک
اوزولمییب بو گلیب گئتمه روزگاریندن
بو سئومه لی غزلی کیم یازیب ساغ اولمالیدیر
وطن اوزون توتوری بئیله شاهکاریندن
شعر از : باقر موحد شندي
[ بازدید : 53 ] [ امتیاز : 5 ] [ امتیاز شما :
pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab